cyanic-selkie/wikianc huggingface dataset:
గీతా ఆర్ట్స్
పేరు వెనుక చరిత్ర
తన సినిమా సంస్థకు ఏ పేరు పెడదాం అని అల్లు రామలింగయ్య, ఆయన పార్ట్‌నర్స్ ఆలోచిస్తున్న సమయంలో అల్లు అరవింద్, గీతా ఆర్ట్స్‌ పేరును సూచించాడు. 'ప్రయత్నం మనది, రిజల్ట్ మన చేతిలో లేదు' అనే మాటను భగవద్గీత లో శ్రీకృష్ణుడు చెప్పినట్టుగానే 'నిర్మాతగా నీ ప్రయత్నం నువ్వు చేయడమే తప్ప, రిజల్ట్‌ మన చేతిలో ఉండదు' అన్న విధంగా సంస్థకు గీతాఆర్ట్స్ అని పెడదాం అన్నాడు. 1974లో దాసరి నారాయణరావు దర్శకత్వం ‘బంట్రోతు భార్య’ అనే సినిమాలో ఈ సంస్థ ప్రారంభమయింది. మొదటి సినిమానే కమర్షియల్‌గా మంచి విజయం సాధించింది.
మూలాలు
వర్గం:సినీ నిర్మాణ సంస్థలు
హెలిక్యామ్
రిమోట్ ద్వారా నియంత్రించే కెమెరా కలిగిన చిన్న హెలికాప్టర్ హెలిక్యామ్. విహంగ చిత్రాలు లేదా చలన చిత్రాలను తీసేందుకు ఈ హెలిక్యాం ఉపయోగపడుతుంది. ఈ హెలిక్యామ్‌ కెమెరా నిర్వాహకునితో నియంత్రించబడుతూ పైన ఎగురుతూ ఫోటోలను, వీడియోలను తీస్తుంది. ఈ హెలిక్యామ్‌ వ్యవస్థ ఇద్దరు ఆపరేటర్ల నియంత్రణలో నియంత్రించబడుతుంది, ఒకరు హెలిక్యాం పైలట్‌గా, మరొకరు కెమెరామెన్‌గా నియంత్రిస్తారు. హెలికాం లక్షణాల్లో ఒకటి సౌలభ్యంగా చిన్న పరిమాణాన్ని కలిగి ఉండటం. 4 చదరపు మీటర్ల అనుకూలమైన స్థలం ఉన్న అన్నిచోట్ల టేకాఫ్, లాండ్ అయ్యేట్లుగా ఉంటుంది. ఈ హెలిక్యామ్‌లు 15 నుండి 30 నిమిషాలు పాటు ఏకధాటిగా ఎగరగలవు, చార్జింగ్ తగ్గినపుడు కిందికి దింపి కొన్ని సెకన్లలోనే ఫుల్ ఛార్జింగ్ ఉన్న బ్యాటరీలను అమర్చుకోవచ్చు.
మూలాలు
వర్గం:కెమెరా వర్గం:ఫోటోగ్రఫీ
భూమిధర్ బర్మన్
భూమిధర్ బర్మన్​ అసోం రాష్ట్రానికి చెందిన రాజకీయ నాయకుడు. అతను ఏడుసార్లు అసోం శాసనసభకు ఎన్నికై, మంత్రిగా, ముఖ్యమంత్రిగా పనిచేశాడు.
రాజకీయ జీవితం
భూమిధర్ బర్మన్ కాంగ్రెస్ పార్టీ ద్వారా 1967లో రాజకీయాల్లో ప్రవేశించాడు. అతను తొలిసారి 1967లో జరిగిన అసెంబ్లీ ఎన్నికల్లో నల్బరి నియోజకవర్గం నుండి ఎమ్మెల్యేగా ఎన్నికై నల్బరి వెస్ట్, ధర్మపూర్, బర్ఖేట్రీ నియోజకవర్గాల నుండి మొత్తం ఏడుసార్లు అసోం శాసనసభకు ఎన్నికై హితేశ్వర్ సైకియా, తరుణ్ గొగోయ్ మంత్రివర్గాలలో ఆరోగ్యం, విద్య, రెవెన్యూ శాఖలకు మంత్రిగా బాధ్యతలు నిర్వహించాడు.
భూమిధర్ బర్మన్ 1996 ఏప్రిల్ 22న అసోం ముఖ్యమంత్రిగా ఉన్న హితేశ్వర్ సైకియా అనారోగ్య కారణాలతో మరణించగా ఆయన స్థానంలో బర్మన్ తొలిసారి ముఖ్యమంత్రిగా బాధ్యతలు చేపట్టి 1996 ఏప్రిల్ 22 నుంచి 1996 మే 14 వరకు రాష్ట్ర ముఖ్యమంత్రిగా పనిచేశాడు. ఆయన 2010లో అప్పటి ముఖ్యమంత్రి తరుణ్ గొగోయ్ హార్ట్ సర్జరీ కోసం ముంబై వెళ్లిన సమయంలో బర్మన్ తాత్కాలిక ముఖ్యమంత్రిగా బాధ్యతలు చేపట్టాడు. ఆయన 2015లో తరుణ్ గొగోయ్ మంత్రివర్గంలో రెవిన్యూ, విపత్తుల నివారణ శాఖ మంత్రిగా పనిచేశాడు.
మరణం
భూమిధర్ బర్మన్ 2021 ఏప్రిల్ 18న అనారోగ్యంతో బాధపడుతూ గువాహటిలోని ఓ ప్రైవేట్ ఆసుపత్రిలో చికిత్స పొందుతూ ఆరోగ్య విషమించడంతో మరణించాడు.
హై రోలర్ (ఫెర్రిస్ వీల్)
హై రోలర్ అనేది 550 అడుగుల పొడవు (167.6 మీటర్లు), 520 అడుగుల (158.5 మీటర్లు) వ్యాసంతో పారడైజ్, నెవాడా, అమెరికా సంయుక్త రాష్ట్రాల్లో లాస్ వేగాస్ స్ట్రిప్ నందున్న ఒక జెయింట్ ఫెర్రిస్ వీల్. ఇది మార్చి 31, 2014 న ప్రారంభించబడింది, ప్రస్తుతం ప్రపంచంలో అత్యంత ఎత్తైన ఫెర్రిస్ వీల్. ఇది 2008 నుండి 541 అడుగుల (165 మీటర్లు) పొడవుతో ప్రపంచంలో అత్యంత పొడవైనదిగా ఉన్న సింగపూర్ ఫ్లైయర్ కంటే 9 అడుగుల (2.7 మీటర్లు) ఎక్కువ పొడవు ఉంటుంది.
మూలాలు
వర్గం:అమెరికన్ ఆవిష్కరణలు
పొన్నాడ వెంకట సతీష్ కుమార్
పొన్నాడ వెంకట సతీష్‌ కుమార్‌ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో ముమ్మిడివరం నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
పొన్నాడ వెంకట సతీష్‌కుమార్‌ 14 ఫిబ్రవరి 1973లో ఆంధ్రప్రదేశ్ రాష్ట్రం, తూర్పు గోదావరి జిల్లా, ముమ్మిడివరం మండలం, ముమ్మిడివరం గ్రామంలో  సత్యారావు, రామానుజమ్మ దంపతులకు అగ్నికులక్షత్రియ సామజికవర్గంలో జన్మించాడు. ఆయన బీకాం వరకు చదువుకున్నాడు.
రాజకీయ జీవితం
పొన్నాడ వెంకట సతీష్‌కుమార్‌ కాంగ్రెస్ పార్టీ ద్వారా రాజకీయాల్లోకి వచ్చి 2009లో జరిగిన అసెంబ్లీ ఎన్నికల్లో కాంగ్రెస్ తరపున పోటీ చేసి తన సమీప ప్రత్యర్థి టీడీపీ అభ్యర్థి నడింపల్లి శ్రీనివాసరాజుపై గెలిచి తొలిసారి ఎమ్మెల్యేగా ఎన్నికయ్యాడు. ఆయన 2014లో పోటీకి దూరంగా ఉండి అనంతరం వైఎస్సార్ కాంగ్రెస్ పార్టీలో చేరి 2019లో జరిగిన ఎన్నికల్లో వైసీపీ అభ్యర్థిగా పోటీ చేసి 5547 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.
మూలాలు
వర్గం:ఆంధ్రప్రదేశ్ శాసన సభ్యులు (2019) వర్గం:ఆంధ్రప్రదేశ్ శాసన సభ్యులు (2009) వర్గం:తూర్పు గోదావరి జిల్లా రాజకీయ నాయకులు వర్గం:తూర్పు గోదావరి జిల్లా నుండి ఎన్నికైన శాసన సభ్యులు వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
చంటిగాడు
చంటిగాడు, 2003 నవంబరు 26న విడుదలైన తెలుగు చలనచిత్రం. సూపర్‌హిట్ ఫ్రెండ్స్ బ్యానరులో బి.ఎ. రాజు నిర్మించిన ఈ చిత్రానికి బి. జయ దర్శకత్వం వహించింది. ఇందులో బాలాదిత్య, సుహాసిని, రాజీవ్ కనకాల, ఆహుతి ప్రసాద్ నటించగా, వందేమాతరం శ్రీనివాస్ సంగీతం అందించాడు.
పాటలు
ఈ సినిమాకు వందేమాతరం శ్రీనివాస్ సంగీతం అందించాడు. భువనచంద్ర, కాసర్ల శ్యామ్‌, పూడి శెట్టిరామ్, జిల్లెళ్ళ వరప్రసాద్ పాటలు రాశారు.
ఇతర లంకెలు
వర్గం:2003 తెలుగు సినిమాలు వర్గం:తెలుగు ప్రేమకథ చిత్రాలు వర్గం:వందేమాతరం శ్రీనివాస్ సంగీతం అందించిన చిత్రాలు వర్గం:రాజీవ్ కనకాల నటించిన చిత్రాలు వర్గం:ఆహుతి ప్రసాద్ నటించిన చిత్రాలు వర్గం:ఎల్. బి. శ్రీరాం నటించిన చిత్రాలు
హోలీ (సినిమా)
హోలీ, 2002 ఆగస్టు 30న విడుదలైన తెలుగు రొమాంటిక్ సినిమా. ఎస్.పి. క్రియేషన్స్ బ్యానరులో ఎన్. సూర్య ప్రకాశరావు నిర్మించిన ఈ సినిమాకు ఎస్వీఎన్ వరప్రసాద్ దర్శకత్వం వహించాడు. ఇందులో ఉదయ్ కిరణ్, రిచా పల్లాడ్, సునీల్, చలపతిరావు, చంద్రమోహన్ ప్రధాన పాత్రల్లో నటించగా, ఆర్.పి. పట్నాయక్ సంగీతాన్ని సమకూర్చాడు.
పాటలు
ఈ సినిమాకు ఆర్. పి. పట్నాయక్ సంగీతాన్ని సమకూర్చాడు.
విడుదల
ఈ సినిమాకు ప్రతికూల సమీక్షలు వచ్చాయి. "ఈ సంవత్సరం డల్లేస్ట్ మూవీ ఇది, కానీ ఇందులో స్వచ్ఛమైన సంగీతం ఉంది" అని ఫుల్ హైదరాబాద్ పేర్కొన్నది. ఐడెల్ బ్రేన్ ఈ సినిమాకి 3/5 రేటింగ్ ఇచ్చింది. నటన, పాటలు, సినిమాటోగ్రఫీని ప్రశంసించింది.
చల్లా వెంకట్రామ్ రెడ్డి
చల్లా వెంకట్రామిరెడ్డి తెలంగాణ రాష్ట్రానికి చెందిన రాజకీయ నాయకుడు. ఆయన అలంపూర్ నియోజకవర్గం నుండి 2004లో ఎమ్మెల్యేగా గెలిచాడు. ఆయన 2022 డిసెంబర్ 9న భారత్ రాష్ట్ర సమితి పార్టీలో చేరాడు.
రాజకీయ జీవితం
చల్లా వెంకట్రామిరెడ్డి భారత మాజీ రాష్ట్రపతి నీలం సంజీవరెడ్డికి మనవడు (కూతురి కుమారుడు). ఆయన తన సొంత గ్రామమైన పుల్లూరు సర్పంచ్‌గా తన రాజకీయ జీవితాన్ని ప్రారంభించి, 2004లో అలంపూర్ నియోజకవర్గం నుండి స్వతంత్ర అభ్యర్థిగా పోటీ చేసి ఎమ్మెల్యేగా ఎన్నికయ్యాడు. చల్లా వెంకట్రామిరెడ్డి ఎమ్మెల్యేగా ఎన్నికైన తర్వాత కాంగ్రెస్‌ పార్టీలో చేరాడు. ఆ తర్వాత వైఎస్సార్‌ పార్టీలో చేరి, అలంపూర్‌ నియోజకవర్గం ఎస్సీ రిజర్వ్‌ కావడంతో ప్రత్యక్ష రాజకీయాలకు దూరంగా ఉంటూ 2022 డిసెంబర్ 9న భారత్ రాష్ట్ర సమితి పార్టీలో చేరాడు.
తెలంగాణ శాసనమండలికి మార్చి 2023లో ఎమ్మెల్యే కోటాలో జరిగే ఎన్నికల్లో బీఆర్ఎస్ పార్టీ అభ్యర్థిగా ఆయన పేరును మార్చి 7న ముఖ్యమంత్రి కేసీఆర్ ప్రకటించగా ఆయన 9న నామినేషన్ దాఖలు చేశాడు. 16 మార్చి నామినేషన్ల ఉప సంహరణకు గడువు ముగియడంతో బరిలో ఎవరు లేకపోడడంతో చల్లా వెంకట్రామిరెడ్డి ఏకగ్రీవంగా ఎన్నికైనట్లు రిటర్నింగ్‌ అధికారి ప్రకటించి ఆయనకు ధ్రువీకరణ పత్రాలు అందజేశాడు.
చల్లా వెంకట్రామిరెడ్డి 2023 మార్చి 31న ఎమ్మెల్సీగా ప్రమాణ స్వీకారం చేశాడు.
మూలాలు
వర్గం:ఆంధ్రప్రదేశ్ శాసన సభ్యులు (2004)
పిఎస్ఎల్‌వి- సి41
పిఎస్ఎల్‌వి-సి 41 అనునది భారతీయ అంతరిక్షపరిశోధన సంస్థ అయిన ఇస్రో రూపొందించిన ఉపగ్రహవాహకనౌక లేదా రాకెట్.ఈ రాకెట్ అనబడు ఉపగ్రహ వాహక లేదా ప్రయోగ వాహనం ద్వారా ఐఆర్ఎన్ఎస్ఎస్-1ఐ అను నావిగేషన్ (అనగా నౌకాయాన, వాయు యాన, భూఉపరితల యాన మార్గ పర్య వేక్షణ, ఇతర ప్రయాణ మార్గాల పర్యవేక్షణ, మార్గ నిర్దేశన ) ఉపగ్రహాన్నికక్ష్యలోకి పంపుటకు తయారు చేసింది.అనుకున్న విధంగా ఈ రాకెట్ 2018 ఏప్రిల్ 12 గురువారం రోజు తెల్లవారు జామున 4:04 గంటలకు ఆంధ్రప్రదేశ్ లోని నెల్లూరు జిల్లా లోని శ్రీహరికోటలో వున్న సతిష్ ధవన్ అంతరిక్ష కేంద్రంలోని మొదటి ప్రయోగ కేంద్రం నుండి ప్రయోగింప బడింది.రాకెట్ కౌంట్ డౌన్ మంగళవారం రాత్రి 8:04 గంటలకు మొదలై నిర్వి ఘ్నంగా 32 గంటలు గురువారం ఉదయం వరకు సాగినది.కొంట్డౌన్ పూర్తవ్వగానే 44.4 మీటర్ల పొడవు, 321 టన్నుల బరువు వున్న పిఎస్ఎల్ వి- సి41 నిప్పులు కక్కుకుంటూ గగన మార్గంవైపు దూసుకెళ్లింది.రాకెట్ బయలు దేరిన 19 నిమిషాల తరువాత 506 కిలోమీటర్ల ఎత్తులో, సెకనుకు 9.6 కిలోమీటర్ల త్వరణంలో ఉపగ్రహన్ని కక్ష్యలోకి ప్రవేశపెట్టినది.
మచిలీపట్నం (గ్రామీణ)
మచిలీపట్నం(గ్రామీణ),కృష్ణాజిల్లా, మచిలీపట్నం మండలానికి చెందిన గ్రామం.ఇది మండల కేంద్రమైన మచిలీపట్నం నుండి 5 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 177 ఇళ్లతో, 570 జనాభాతో 3818 హెక్టార్లలో విస్తరించి ఉంది. గ్రామంలో మగవారి సంఖ్య 285, ఆడవారి సంఖ్య 285. షెడ్యూల్డ్ కులాల సంఖ్య 0 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 589732.
పిఎస్ఎల్‌వి- సి41
పీస్ఎల్‌వి-సీ41 వివరాలు
పీస్ఎల్ వి-సీ41 ఉపగ్రహ వాహకనౌక పీస్ఎల్‌వి రాకెట్ శ్రేణిలో XL రకానికి చెందిన రాకెట్. XL రకంలో ప్రథమదశకు అదనంగా మరో ఆరు స్ట్రాపాన్ బూస్టరు చోదకాలు అమర్చబడి వుండును. ప్రధమ దశను కోర్‌అలోను దశ అనికూడా అంటారు. ఇస్రో పరిభాషలో ఈదశ PS1 (కోర్ దశ). ప్రథమ దశ, స్ట్రాపాన్ చోదకాలలో ఘన ఇంధనం నింపబడి వుండును. పీస్ఎల్ వి-సీ41 రాకెట్ అనేది పీస్ఎల్‌వి శ్రేణిలో 43 వ రాకెట్ కాగా, XL రకానికి చెందిన 20 వ రాకెట్. అలాగే సతీష్ ధవన్ అంతరిక్ష కేంద్రంలోని మొదటి ప్రయోగ కేంద్రంనుండి ప్రయోగించిన 32 వ ఉపగ్రహ వాహకనౌక. పీస్ఎల్ వి-సీ41 రాకెట్ నాలుగు చోదక దశలు కల్గివున్నది. మొదటి, మూడో దశలో ఘనఇంధనం ఉండగా రెండు, నాలుగో దశల్లో ద్రవ ఇంధనాన్ని రాకెట్ చోదకంగా ఉపయోగిస్తారు. నాల్గవదశ పైభాగాన ఉపగ్రహాం అమర్చబడి వుండును.
మచిలీపట్నం (గ్రామీణ)
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది.బాలబడి, ప్రాథమికోన్నత పాఠశాల, మాధ్యమిక పాఠశాల‌లు మచిలీపట్నంలో ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల మచిలీపట్నంలో ఉన్నాయి. సమీప వైద్య కళాశాల విజయవాడలోను, మేనేజిమెంటు కళాశాల, పాలీటెక్నిక్‌లు మచిలీపట్నంలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం మచిలీపట్నంలోను, దివ్యాంగుల ప్రత్యేక పాఠశాల విజయవాడ లోనూ ఉన్నాయి.
ప్రభుత్వ వైద్య సౌకర్యం
ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం గ్రామం నుండి 10 కి.మీ. కంటే ఎక్కువ దూరంలో ఉంది. డిస్పెన్సరీ, పశు వైద్యశాల, సంచార వైద్య శాల గ్రామం నుండి 10 కి.మీ. కంటే ఎక్కువ దూరంలో ఉన్నాయి.
పిఎస్ఎల్‌వి- సి41
పిఎస్‌ఎల్‌వి దశల వివరాలు
పిఎస్‌ఎల్‌వి ఉపగ్రహ వాహకనౌకలో నాలుగు దశలుంటాయి. నాలుగోదశ చివర, ప్రయోగించవలసిన ఉపగ్రహం లేదా ఉపగ్రహాలు అమర్చబడి ఉంటాయి. వివిధ దశలు మండే సమయం, అవి విడిపోయే ఎత్తులు కింది విభాగాల్లో ఇవ్వబడ్డాయి. వీటిని సూచన మాత్రంగా పరిగణించాలి. పేలోడ్ బరువు, నౌక కాన్ఫిగరేషను, చేరాల్సిన కక్ష్యలు మొదలైన వాటిపై ఆధారపడి ఇవి మారుతూ ఉంటాయి.
మచిలీపట్నం (గ్రామీణ)
ప్రైవేటు వైద్య సౌకర్యం
గ్రామంలో4 ప్రైవేటు వైద్య సౌకర్యాలున్నాయి. ఒక ఎమ్బీబీయెస్ డాక్టరు, ఎమ్బీబీయెస్ కాకుండా ఇతర డిగ్రీలు చదివిన డాక్టరు ఒకరు, డిగ్రీ లేని డాక్టర్లు ఇద్దరు, ఇద్దరు నాటు వైద్యులు ఉన్నారు. రెండు మందుల దుకాణాలు ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
నాటకం (2018 సినిమా)
నాటకం 2018లో తెలుగులో విడుదలైన రొమాంటిక్ యాక్షన్ థ్రిల్లర్ సినిమా. శాంక్ చక్ర క్రియేషన్స్ బ్యానర్‌పై శ్రీ సాయిదీప్‌ చాట్ల, రాధికా శ్రీనివాస్‌, ప్రవీణ్‌ గాంధీ, ఉమ కూచిపూడి సంయుక్తంగా నిర్మించిన ఈ చిత్రానికి కళ్యాణ్‌జీ గోగన దర్శకత్వం వహించాడు. ఈ సినిమాలో ఆశీష్‌ గాంధీ, అషిమా నర్వాల్ హీరో హీరోయిన్ గా నటించారు. ఈ సినిమా 2018, సెప్టెంబర్ 28న విడుదలైంది.
కథ
చింతలపూడి ఊరులో ఖాళీగా తిరిగే కుర్రాడు బాల‌ కోటేశ్వ‌ర‌రావు (ఆశీష్ గాంధీ) పార్వతి(అషిమా నర్వాల్‌)ని చూసి ఇష్టపడతాడు. పార్వతి కూడా కోటిని ప్రేమిస్తుంది. ప్రేమలో ఎదురయ్యే కొన్ని పరిస్థితుల కారణంగా కోటి, పార్వతిని వివాహం చేసుకుంటాడు. పెళ్లి అయ్యాక పార్వతి గురించి కొన్ని నిజాలు తెలుస్తాయి. అసలు పార్వతి ఎవరు? ఆమె అసలు ఆమె గతం ఏమిటి ? అనేదే మిగతా సినిమా కథ.
మూలాలు
వర్గం:2018 తెలుగు సినిమాలు
పిఎస్ఎల్‌వి- సి41
మొదటి దశ (PS1)
మొదటిదశలోని S139 ఘన ఇంధన మోటారు, 4800 కిన్యూ (కిలో న్యూటన్) ల థ్రస్ట్ (thrust) ను ఇస్తుంది. ఈ దశలో 138 టన్నుల HTPB ఇంధనాన్ని వాడతారు. మొదటి దశ 105 సెకండ్ల పాటు మండి, నౌక 74 కిమీ ఎత్తుకు చేరాక, రెండవ దశ నుండి విడిపోతుంది. మొదటి దశ విడివడి దూరం అయ్యాక రెండవ దశ మండుతుంది.
స్ట్రాపాన్ బూస్టర్లు
మొదటి దశకు 6 స్ట్రాపాన్ బూస్టర్లను అమరుస్తారు. ఈ అరింటిలో 4 బూస్టర్లు మొదటి దశతో పాటే (అర సెకండు తేడాతో) మండిస్తారు. రాకెట్ పైకిలేచిన 25 సెకండ్ల తర్వాత మిగిలిన రెండు బూస్టర్లను మండిస్తారు. ఈ స్ట్రాపాన్ బూస్టర్లలో కూడా ఘన ఇంధనాన్నే వాడుతారు. స్ట్రాపాన్ ఇంజన్ కలుగజేయు థ్రస్ట్ 719 కిన్యూ. మొదటి 4 బూస్టర్లు 24 కిమీ ఎత్తున, మిగతా రెండు బూస్టర్లు 41 కిమీ ఎత్తున విడిపోయి పడిపోతాయి.
రెండవ దశ (PS2)
రెండవ దశలో ద్రవ ఇంధనం ఉపయోగిస్తారు. రెండవ దశకు వికాస్‌ ఇంజన్‌ను అమర్చారు. ఈ ఇంజన్ను లిక్విడ్ ప్రోపల్షన్ సిస్టమ్స్ సెంటర్ (Liquid Propulsion Systems Centre) తయారు చేసింది. ఇందులో ఉపయోగించే ఇంధనం UDMH + N2O4. ఈ ఇంజను ఇచ్చే థ్రస్ట్ 799 కిన్యూ. ఈ దశ 158 సెకండ్లు మండి, 277 కిమీ ఎత్తు వద్ద విడివడి పోతుంది.
మూడవ దశ (PS3)
ఈ దశలో ఘన ఇంధనం HTPB వాడతారు. ఇది 240 కిన్యూల థ్రస్ట్‌ను అందిస్తుంది. ఈ దశ 112 సెకండ్ల పాటు మండి, 580 కిమీ వద్ద విడిపోతుంది.
నాల్గవ దశ (PS4)
ఇది పిఎస్‌ఎల్‌వి లోని అంతిమ దశ. పేలోడ్ దీనికి చేర్చి ఉంటుంది. ఉపగ్రహాలను కక్ష్యలోకి పంపే బాధ్యత ఈ దశదే. ఈ దశలోని రెండు PS-4 ద్రవ ఇంధన ఇంజనులు ఒక్కొక్కటి 7.6 కిన్యూ థ్రస్టును ఉత్పత్తి చేస్తాయి. ఉపయోగించు ఇంధనం MMH + MON. యాత్ర అవసరాన్ని బట్టి ఈ దశ 540 సెకండ్ల వరకు మండుతుంది.
నాల్గవ దశలోనే పరికరాల అర కూడా ఉంటుంది. ఈ అరలో ఇనర్షియల్ గైడెన్స్ వ్యవస్థ, ఫ్లైట్ కంప్యూటరు, టెలిమెట్రీ, ఏవియానిక్స్ పరికరాలు ఉంటాయి.
పిఎస్ఎల్‌వి- సి41 ప్రయోగ వివరాలు
138 టన్నుల ఘన ఇంధనంతో వున్నప్రధమ దశ, 72టన్నుల ఘన ఇంధనంతో వున్న 6 స్ట్రాపాన్ బూస్టర్లు ,రాకెట్‌ను 1.50 నిమిషాలకు భూమికి 55 కిలో మీటర్ల ఎత్తుకు చేరవేసి విడిపోయాయి.వెంటనే 42 టన్నుల ద్రవ ఇంధనంతో వున్న రెండవ దశ మోటారుతో పనిచేస్తూ రాకెట్ తన ప్రయాణాన్ని కొనసాగించింది. 3:28 నిమిషాలకు రాకెట్ 112 కిలోమీటర్ల ఎత్తునకు చేరింది. ఈ దశలో రాకెట్ అగ్రభాగాన వున్న ఉప గ్రహం చుట్టూ రక్షణగా అమర్చిన ఉష్ణకవచం విజయవంతంగా విడిపోయింది.అనంతరం 4:23 నిమిషాలకు రాకెట్‌ను 131కిలోమీటర్ల ఎత్తుకు చేర్చి రెండవ దశ కుడా విడిపోయింది.వెనువెంటనే 7.6 తమ్ముల ఘనఇంధనమున్న మూడవదశ పని చెయ్యడం ప్రారంబించి 9.58 నిమిషాలకు183 కిలోమీటర్ల ఎత్తుకు రాకెట్ చేరుకుని మూడవ దశ ఇంజను విడిపోయింది. తరువాత 2.5 టన్నుల ద్రవ ఇంధన ఇంజను పనిచెయ్యడం మొదలై 18.47 నిమిషాలకు 454 కిలో మీటర్ల ఎత్తుకు చేర్చినది.ఈ స్థితిలో నాల్గవదశ ఇంజనును ఆపి వేసారు. మరో 52 కిలోమీటర్లు పయనించిన తరువాత 19:24 నిమిషాలకు 506 కిలోమీటర్ల ఎత్తులో ఉపగ్రహాన్ని కక్ష్యలోకి ప్రవేశ పెట్టినది. కక్ష్యలోకి చేరిన రెండు నిమిషాలకు భూకేంద్రాలకు ఉపగ్రహం నుండి సంకేతాలు అందడంతో ఉపగ్రహ ప్రయోగం విజయవంతం అయ్యింది.
ప్రయోగానికి అయిన ఖర్చు
రాకెట్ ప్రయోగానికి అయినఖర్చు 243 కోట్లు
మూలాలు/ఆధారాలు
వర్గం:ఇస్రో ప్రయోగించిన ఉపగ్రహవాహక నౌకలు వర్గం:ఉపగ్రహ ప్రయోగ వాహనాలు
మచిలీపట్నం (గ్రామీణ)
సమాచార, రవాణా సౌకర్యాలు
మచిలీపట్నం (గ్రా)లో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
సమీప గ్రామాల నుండి ఆటో సౌకర్యం ఉంది. రైల్వే స్టేషన్ గ్రామానికి 5 కి.మీ. లోపు దూరంలో ఉంది. ప్రభుత్వ రవాణా సంస్థ బస్సు సౌకర్యం, ట్రాక్టరు సౌకర్యం మొదలైనవి గ్రామానికి 5 నుండి 10 కి.మీ. దూరంలో ఉన్నాయి. ప్రైవేటు బస్సు సౌకర్యం గ్రామం నుండి 10 కి.మీ.కి పైబడిన దూరంలో ఉంది.
జాతీయ రహదారి గ్రామం గుండా పోతోంది. రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం గ్రామం నుండి 5 కి.మీ. లోపు దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 కి.మీ. లోపు దూరంలో ఉంది. సమీకృత బాలల అభివృద్ధి పథకం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 9 గంటల పాటు వ్యవసాయానికి, 15 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
మచిలీపట్నం (గ్రా)లో భూ వినియోగం కింది విధంగా ఉంది:
నీటిపారుదల సౌకర్యాలు
మచిలీపట్నం (గ్రా)లో వ్యవసాయానికి నీటి సరఫరా కింది వనరుల ద్వారా జరుగుతోంది.
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 558. ఇందులో పురుషుల సంఖ్య 280, స్త్రీల సంఖ్య 278, గ్రామంలో నివాస గృహాలు 146 ఉన్నాయి.
చాన్హుదారో
చాన్హుదారో (చాన్హు దారో లేదా చాన్హు దాడో) సింధు లోయ నాగరికత పట్టణానంతర జుకరు దశకు చెందిన ఒక పురావస్తు ప్రదేశం. ఈ ప్రదేశం పాకిస్తానులోని సింధు మొహెంజో-దారోకు దక్షిణాన 130 కిలోమీటర్లు (81 మైళ్ళు) దూరంలో ఉంది. ఈ స్థావరం క్రీ.పూ 4000 - 1700 మధ్య మానవనివాసితంగా ఉంది. కార్నెలియను పూసల తయారీకి ఒక కేంద్రంగా పరిగణించబడుతుంది. ఈ ప్రాంతం మూడు తక్కువ ఎత్తైన మట్టిదిబ్బల సమూహంగా ఉంది. త్రవ్వకాలలో ఒకే స్థావరం భాగాలుగా సుమారు 5 హెక్టార్ల పరిమాణంలో విస్తరించి ఉంది.
చారిత్రక సాక్ష్యాలు
సింధు నాగరికత ముఖ్యమైన ప్రదేశాలలో చాన్హుదారో ఒకటి. ఇప్పటి వరకు సింధు నాగరికతకు చెందిన 2500 కంటే అధికమైన ప్రదేశాలు గుర్తించబడ్డాయి. తవ్వకం కోసం అవకాశం ఉన్నట్లు గుర్తించబడిన పెద్ద ప్రాంతాలలో చాన్హుదారో ఒకటి. అయినప్పటికీ చాలాకాలం ఈ ప్రదేశాంలో తవ్వకాలు పురోగతిలో లేవు. ఈ ప్రదేశంలో నుండి వెలికితీసే వస్తువులు క్షీణించాయి. ఇది ఎడారి ప్రాంతంలో ఉంది. కాని సరస్వతి నది ఈ ప్రదేశానికి సమీపంలో ప్రవహిస్తుందని విశ్వసిస్తున్నారు. క్రీస్తుపూర్వం 2 వ సహస్రాబ్ది కాలంలో సరస్వతి నది ఎండిపోయిందని విశ్వసిస్తున్నారు. దీని వలన చాన్హుదారో వద్ద జీవితం, సరస్వతి ఒడ్డున ఉన్న అనేక వందల నివాసాలలో నివసించిన ప్రజల జీవితాలు కష్టతరంగా మారాయి. ఫలితంగా అక్కడి ప్రజలు తమ నివాస స్థలాలను వదలివేయవలసి వచ్చింది. ఈ నివాసాలు (నగరాలు, గ్రామాలు) క్షీణించడానికి సరస్వతి నది ఎండిపోవడం ఒక కారణమని భావిస్తారు. ఇది సింధు నాగరికత క్షీణతకు దోహదపడింది.
ఆరంభకాల త్రవ్వకాలు
ప్రస్తుత సింధు నది మైదానానికి తూర్పున 12 మైళ్ళ దూరంలో చాన్హుదారో ఉంది. చాన్హు-దారోను 1931 లో భారత పురావస్తు శాస్త్రవేత్త ఎన్. జి. మజుందారు పరిశోధించాడు. ఈ పురాతన నగరం పట్టణ ప్రణాళిక, భవన నిర్మాణ లే అవుటు వంటి అనేక అంశాలలో హరప్పా, మొహెంజదారోతో సమానంగా ఉందని గమనించబడింది. ఈ స్థలాన్ని 1930 ల మధ్యలో అమెరికన్ స్కూలు ఆఫ్ ఇండికు అండు ఇరానియను స్టడీసు, బోస్టను మ్యూజియం ఆఫ్ ఫైను ఆర్ట్సు తవ్వించాయి. ఇక్కడ ఈ పురాతన నగరం సంబంధిత అనేక ముఖ్యమైన వివరాలు పరిశోధించబడ్డాయి.
పట్టణ ప్రణాళిక
చాన్హుదారో, మొహెంజో-దారో వద్ద ఇటుకలను విస్తృతంగా ఉపయోగించారు. అనేక నిర్మాణాలు శిక్షణాలయాలు (పారిశ్రామిక గృహాలుగా) గుర్తించబడ్డాయి. చాన్హుదారో లోని కొన్ని భవనాలు గిడ్డంగులు అయి ఉండవచ్చు.
పారిశ్రామిక కార్యక్రమాలు
చాన్హుదారో వద్ద షెలు పని ఆధారాలు కనుగొనబడ్డాయి. ఈ ప్రదేశంలో గాజులు, లేడిల్సు తయారు చేయబడ్డాయి. పరిపాలనా నెట్వర్కుతో సంబంధం ఉన్న హరప్పా, మొహెంజదారో, చాన్హుదారో వంటి పెద్ద పట్టణాల్లో హరప్పా ముద్రలు సాధారణంగా తయారు చేయబడ్డాయి.
కనుగొనబడిన కళాఖండాలు
రాగి కత్తులు, ఈటెలు, రేజర్సు, పనిముట్లు, గొడ్డలి, నాళాలు, వంటకాలు కనుగొనబడ్డాయి. దీని కారణంగా ఈ ప్రదేశానికి ఎర్నెస్టు మాకే "షెఫీల్డు ఆఫ్ ఇండియా" అని మారుపేరు పెట్టారు. ఈ సైటు నుండి రాగి చేపల గాలాలు కూడా స్వాధీనం చేసుకున్నారు. టెర్రకోట బండి నమూనాలు ఒక చిన్న టెర్రకోట పక్షి ఎగిరినప్పుడు విజిలు వలె పనిచేస్తుంది. ప్లేట్లు, వంటకాలు కనుగొనబడ్డాయి. ఈటె విసిరే పురుషుడు లేదా నర్తకి - విరిగిన విగ్రహం (4.1 సెం.మీ.) చాలా ప్రాముఖ్యత కలిగి ఉంది. ఇది చాన్హుదారో వద్ద కనుగొనబడింది. ఇప్పుడు అమెరికాలోని బోస్టన్‌ఉలోని మ్యూజియం ఆఫ్ ఫైను ఆర్ట్సులో ప్రదర్శించబడింది. చాన్హుదారో వద్ద సింధు ముద్రలు కూడా కనిపిస్తాయి. ఈ ముద్రలను తయారు చేసిన కేంద్రాలలో చాన్హుదారో ఒకటిగా పరిగణించబడుతుంది. చాన్హుదారో వద్ద చేతిపనుల ఉత్పత్తి మోహెంజోదారో వద్ద కంటే చాలా అధికంగా జరిగింది అనిపిస్తుంది. బహుశా ఈ చర్య కోసం పట్టణంలో సగం ఉపయోగించారని తీసుకోవచ్చు.
రొట్టెల తయారీ పరిశ్రమ
చాన్హుదారో వద్ద కనుగొనబడిన వస్తు తయారీ కార్యక్రమం జరిగిందనడానికి నిదర్శనంగా ఇందులో కొలిమి కూడా ఉంది. చాన్హుదారో వద్ద షెలు గాజులు, అనేక పదార్థాల పూసలు, స్టీలిటు సీల్సు, లోహ పనులను తయారు చేశారు.
వ్యవసాయం
చన్హుదారోలో నువ్వులు పండించిన కారణంగా దీనిని హరప్పా సంస్కృతి అని పిలుస్తారు. బహుశా చమురు కోసం పండిస్తారు. చాన్హుదారో వద్ద బఠానీలను కూడా పండిస్తారు.
ప్రాముఖ్యత
సింధు లిపికి సంబంధించి, || / గుర్తు చాన్హుదారో వద్ద ఉన్న శాసనాల్లో మాత్రమే కనిపిస్తుంది. ఇది పదకొండు వస్తువులకు సంభవించింది, (లిఖిత వస్తువులలో ఆరవ వంతు చాన్హుదారో నుండి స్వాధీనం చేసుకోబడ్డాయి) ఇది పట్టణం పేరును సూచించవచ్చని అస్కో పారాపోలా సూచించటానికి ఇది దారితీసింది. చాన్హుదారో వద్ద లభించిన వెండి లేదా కాంస్య వస్తువులలో భద్రపరచబడిన పత్తి వస్త్రం జాడలు హరప్పా, రాఖీగర్హి సంస్కృతికి చెందినవని భావిస్తున్నారు. చాన్హుదారో, అహరు, రాజస్థాను (భారతదేశం), ముండిగాకు వద్ద లభించిన ఇనుము వస్తువుల ఆధారంగా ఇక్కడ క్రీ.పూ.3 లో సహస్రాబ్ధిలో ఇనుము ఉత్పత్తి చేయబడిందని పేర్కొన్నందున ఇది ప్రాముఖ్యతను పొందుతుంది.
ఓవీఎం 6948 కెమెరా
thumb|కంపనీ లోగో ఓవీఎం 6948 కెమెరా ప్రపంచంలోని అతి చిన్న, అత్యాధునిక కెమెరా.
విశేషాలు
ఓమ్నీ విజన్ ఈ కెమెరా తయారు చేసింది. ఓమ్నివిజన్ టెక్నాలజీస్ మెడికల్ ఇమేజింగ్ వ్యవస్థల్లో ఉపయోగం కోసం అధునాతన డిజిటల్ ఇమేజింగ్ టెక్నాలజీలను, ఉత్పత్తులను రూపొందించి అభివృద్ధి చేసే సంస్థ. ఈ కెమెరా గిన్నిస్ రికార్డును కూడా సృష్టించింది. ఇది కేవలం 0.65 మిల్లీమీటర్ల వెడల్పే ఉంటుంది. వైద్య రంగంలో డాక్టర్లకు ఉపయోగపడాలన్న ఉద్దేశంతో దీన్ని తయారు చేశారు. ముఖ్యంగా ఆపరేషన్ల సమయంలో ఇది ఉపకరిస్తుంది. 120 డిగ్రీల వైడ్ యాంగిల్ వ్యూ, 200/200 పిక్సెల్స్ రెజల్యూషన్, వెలుతురు తక్కువగా ఉన్నా స్పష్టమైన ఫోటోలను చూపడం దీని ప్రత్యేకతలు.
వేలిపై పెట్టుకొని దగ్గరగా చూస్తే తప్ప అది కెమెరా అన్న విషయం కూడా అర్థం కాదు. ఇది 0.575mm x 0.575mm X 0.232mm సైజ్, 200 x 200 రిజల్యూషన్ వీడియోను తీయగలదు అలాగే సెకనుకు 30 …ఫ్రేమ్‌ల వరకు (fps) తీయగల ఇమేజ్ అర్రేను కలిగి ఉంది.
అలోహం
ఆలోహలు సహజమైన పదార్థాలు, ఇవి వేడి లేదా విద్యుత్తును ఉత్పత్తి చేయవు, నిర్మాణాత్మకంగా పెళుసుగా ఉంటాయి. రసాయనికంగా, హైడ్రోజన్, కార్బన్, నత్రజని, ఆక్సిజన్, భాస్వరం, ఆర్సెనిక్, సెలీనియం ఆవర్తన పట్టికలోని లోహరహిత అంశాలు.
అంటే ద్రవస్థితిలో ఉండే రెండు మూలకాలు- పాదరసం, బ్రోమిన్. మిగతా మూలకాలన్నీ ఎక్కువగా ఘన లేదా వాయు స్థితిలో ఉంటాయి.
హైడ్రోజన్ ఒక ఆలోహం. వంట నూనెల హైడ్రోజినేషన్లో హైడ్రోజన్‌ను ఉపయోగిస్తారు.
అమోనియాను పారిశ్రామికంగా ఉత్పత్తి చేయడానికి అధిక మొత్తంలో హైడ్రోజన్‌ను ఉపయోగిస్తారు.
అమ్మోనియా, నైట్రిక్ ఆమ్లం, ఎరువుల తయారీకి, నత్రజనిని ఉపయోగిస్తారు.
నీటి శుద్ధీకరణ కోసం, క్లోరిన్ ఉపయోగించబడుతుంది,
రాకెట్ ఇంధనంగా హైడ్రోజన్ చాలా ఉపయోగపడుతుంది.
అలోహాల్లో కార్బన్ ముఖ్యమైంది. జీవరసాయనాలైన పిండి పదార్థాలు, ప్రోటీన్లు, కొవ్వులు, కేంద్రకామ్లాలు, విటమిన్లలో కార్బన్
ఉంటుంది. వజ్రం శుద్ధమైన కార్బన్. గ్రాఫైట్ రూపంలోని కార్బన్ ను లెడ్ పెన్సిళ్ల, ఎలక్ట్రోడ్ల తయారీలో ఉపయోగిస్తారు.
సాధారణంగా అలోహాలుగా పరిగణించే మూలకాలు
ఎలక్ట్రాన్ సామ్యాన్ని  అలోహ (నోబుల్ వాయువులు మినహా) సాధారణంగా రసాయన మూలకాల మధ్య స్థాయిలో ఉంటుంది. అన్‌బౌండ్ అణువులు చాలా లోహాల మాదిరిగా ఎలక్ట్రాన్‌లను వదులుకోవడానికి బదులు స్థిరమైన, పూర్తిగా ఆక్రమించిన వాలెన్స్ షెల్ (cf. ఆక్టేట్ రూల్ ) పొందటానికి ఎలక్ట్రాన్‌లను తీసుకుంటాయి. కాబట్టి అవి వేడి, విద్యుత్తు యొక్క మంచి అవాహకాలు.
అలోహ మూలకం స్థిరత్వం కోసం గ్రహించే ఎలక్ట్రానుల సంఖ్యనే దాని Valency అంటారు. అయానిక బంధమనేది   ఒక లోహ పరమాణువు ఒక అలోహ పరమాణువుల మధ్య ఏర్పడుతుంది అలోహాలు ఆనయాన్లుగా మారతాయి ఒక మూలకం యొక్క మార్పులు పూర్తిగా భిన్నమైన లక్షణాలను కలిగి ఉంటాయి, కొన్ని సందర్భాల్లో లోహాల మాదిరిగానే లక్షణాలు ఉండవచ్చు. దీనికి మంచి ఉదాహరణ. వజ్రానికి విరుద్ధంగా, గ్రాఫైట్ చాలా మంచి విద్యుత్ వాహకతను కలిగి ఉంది. మరోవైపు, వజ్రం చాలా తక్కువ విద్యుత్ వాహకత ఉన్నప్పటికీ చాలా ఎక్కువ ఉష్ణ వాహకతను (లోహాల కంటే మెరుగైనది) కలిగి ఉంది.
కొన్నిఅలోహ ఖనిజాలు: బాక్సైట్, స్టియటైట్, ఆస్‌‌బెస్టాస్, మైకా, బెరైటీస్, జిప్సమ్, ఇసుక, నైట్రైట్స్, పొటాష్, గ్రాఫైట్, రత్నాలు, వజ్రాలు, క్వార్ట్జ్.
మూలాలు
వర్గం:రసాయన శాస్త్రము
దూలవానిగూడెం
దూలవానిగూడెం, కృష్ణా జిల్లా, పెదపారుపూడి మండలం లోని రెవెన్యూయేతర గ్రామం
గ్రామ భౌగోళికం
సముద్రమట్టానికి 11 మీ.ఎత్తు
సమీప గ్రామాలు
గుడివాడ, పెడన, హనుమాన్ జంక్షన్, ఏలూరు
సమీప మండలాలు
గుడివాడ, నందివాడ, ఉంగుటూరు, వుయ్యూరు
గ్రామంలో విద్యా సౌకర్యాలు
మండల పరిషత్ పాఠశాల
గ్రామానికి రవాణా సౌకర్యాలు
వెంట్రప్రగడ, గుడివాడ నుండి రోడ్దురవాణా సౌకర్యం ఉంది. రైల్వేస్టేషన్: 39 కి.మీ
కొత్తగూడెం (తిప్పర్తి
కొత్తగూడెం, నల్గొండ జిల్లా, తిప్పర్తి మండలానికి చెందిన గ్రామం
చుట్టుప్రక్కల మండలాలు
ఈ గ్రామానికి చుట్టుప్రక్కల వున్న మండలాలు. వేములపల్లిమండలం. తూర్పున, నకిరేకల్ మండలం ఉత్తరాన, నల్గొండ మండలం పడమరన కెతె పల్లి మండలం ఉత్తరాన ఉన్నాయి., మిర్యాలగూడ, సూర్యాపేట, కోదాడ, మాచర్ల మున్నగు పట్టణాలు ఈ గ్రామానికి సమీపములో ఉన్నాయి.
ప్రయాణ సౌకర్యములు
ఈ గ్రామానికి సమీపములో వున్న గ్రామం మిర్యాలగూడ. ఇక్కడ రైల్వే స్టేషను కూడా ఉంది. ఇక్కడి నుండి పరిసర గ్రామాలకు రోడ్డు వసతి కలిగి బస్సుల సౌకర్యము ఉంది. ఇక్కడి నుండి ఇతర సుదూర ప్రాంతాలకు రైలు రవాణ వసతి ఉంది. ఖాజీపేట రైల్వేస్టేషను ఇక్కడికి 119 కి.మీ దూరములో ఉంది.
ఆకాష్ చౌరాసియా
ఆకాష్ చౌరసియా భారతదేశంలోని మధ్యప్రదేశ్‌లోని సాగర్ జిల్లాకు చెందిన అనేక అవార్డులు గెలుచుకున్న రైత. అతను సేంద్రీయ వ్యవసాయం మరియు బహుళ-పొర వ్యవసాయం వంటి వినూత్న వ్యవసాయ పద్ధతులకు ప్రసిద్ధి చెందాడు.
బహుళ-పొర వ్యవసాయం
ఆకాష్ చౌరసియా తన భూమిలో బహుళ-పొర వ్యవసాయం అనే భావనను ఉపయోగించాడు. ఒక భూభాగంలో అతను ఏకకాలంలో అనేక పొరలలో పంటలను పండిస్తున్నాడు, ఉదాహరణకు అల్లం (గ్రౌండ్స్ క్రింద), ఉసిరికాయ (నేల నుండి 1-2 అడుగుల ఎత్తులో), ఐవీ పొట్లకాయ (నేల నుండి 6-8 అడుగుల ఎత్తులో) మరియు బొప్పాయి (9-10 వద్ద) మైదానానికి అడుగుల ఎత్తులో). ఈ పద్ధతి ఖర్చును తగ్గిస్తుంది మరియు అధిక వ్యవసాయ ఉత్పత్తికి దారి తీస్తుంది.
అంబర్‌పేట (హైదరాబాదు)
అంబర్‌పేట,  తెలంగాణ రాష్టం, హైదరాబాద్ జిల్లా, అంబర్‌పేట మండలానికి చెందిన రెవెన్యూ హోదా కలిగిన పట్టణ ప్రాంతం. ఇది హైదరాబాద్ రెవెన్యూ డివిజను పరిధిలో ఉంది.ఇది రాష్ట్ర రాజధాని హైదరాబాదు మహానగర పాలక సంస్థ పరిధిలో ఉంది. ఉస్మానియా విశ్వవిద్యాలయంకు అతి సమీపంలో ఉన్న ఈ ప్రాంతం ఉప్పల్ నుండి కోఠీకి వెళ్ళేదారిలో రామంతపూర్ తరువాత ఉంటుంది..
పరిచయం
అంబర్, పేట అనే రెండు పదాల కలయికతో అంబర్‌పేట ఏర్పడింది. అంబెర్గీస్ అనేది పర్షియన్ భాష కాగా, పేట అనే పదానికి ఉర్దూ భాషలో ప్రాంతం అని అర్థం. అంబర్‌పేట అనగా అంబెర్గీస్ యొక్క భూమి. హైదరాబాద్ స్టేట్ చివరి నిజాం మీర్ ఉస్మాన్ అలీ ఖాన్ చే 1908లో నిర్మించబడి భారతదేశ ఉపఖండంలో అత్యంత పురాతనమైన విశ్వవిద్యాలయంగా పేరుపొందిన ఉస్మానియా విశ్వవిద్యాలయం అంబర్‌పేట పరిధిలోనే ఉండేది. ఇది పడమరన కాచిగూడ నుండి తూర్పున రామంతపూర్ వరకు, ఉత్తరాన విద్యానగర్ నుండి దక్షిణంన ఆజాద్ నగర్ వరకు వ్యాపించి ఉంది.
చరిత్ర
మొఘల్ చక్రవర్తి ఔరంగజేబు సలహాదారుడైన ప్రసిద్ధ సుఫీ సన్యాసి అంబర్ బాబా పేరుమీదుగా ఈ ప్రాంతానికి అంబర్‌పేట అనే పేరు పెట్టడం జరిగింది. మూసీ నది ఉత్తరభాగంలో ఉన్న ఈ ప్రాంతంలో 18వ శతాబ్దంలో వ్యవసాయ సంఘం స్థాపించబడింది. ఇక్కడ అంబర్ బాబా దర్గా నిర్మించబడి, ప్రతి సంవత్సరం ఇక్కడ ఉర్సు ఉత్సవాలు ఘనంగా నిర్వహించబడుతాయి. కుతుబ్ షాహీ ఎరాకు చెందిన అనేక మసీదులు వరంగల్లుకు వెళ్ళే ప్రధాన రహదారికి దగ్గరలోనే ఉన్నాయి. నగరంలో రెండో అతిపెద్ద మసీదు అయిన కుతుబ్ షాహి మసీదు (బడే మసీదు) ఇక్కడనే ఉంది.
బంజరు భూమిగా ఉన్న ఈ ప్రాంతానికి సూఫీ సెయింట్ అంబర్ బాబా వచ్చిన తరువాత దట్టమైన అరణ్యంతో పండ్ల పెంపక క్షేత్రంగా మారిందని ఇక్కడి ప్రజలు విశ్వసిస్తుంటారు. ఒకప్పుడు ఉపపట్టణంగా ఉన్న ఈ ప్రాంతం ఒక్కసారిగా వాణిజ్య, విద్యాసంస్థలకు ప్రధాన కేంద్రంగా మారింది.
రవాణా
హైదరాబాద్ - వరంగల్లు రాష్ట్ర రహదారి అంబర్‌పేట నుండే వెలుతుంది. ఇక్కడికి కి.మీ. దూరంలో కాచిగూడ రైల్వేస్టేషను ఉంది. తెలంగాణ రాష్ట్ర రోడ్డు రవాణా సంస్థ అంబర్‌పేట నుండి నగరంలోని వివిధ ప్రాంతాలకు 107, 71, 115, 113 నంబరు గల బస్సులను నడుపుతుంది.
ఫ్లైఓవర్‌ నిర్మాణం
అంబర్‌పేటలో ట్రాఫిక్ సమస్యలు తగ్గించేందుకు 1.415 కిలోమీటర్లు నాలుగు వరుసల ఫ్లైఓవర్, దానికిరువైపులా రెండు సర్వీస్ రోడ్ల నిర్మాణానికి కేంద్రప్రభుత్వం అనుమతినిచ్చింది. గోల్నాకలోని సేలం బైబిల్ చర్చి వద్ద ప్రారంభమయ్యే ప్లైఓవర్ అంబర్‌పేట మార్కెట్ వద్దనున్న ముకరం హోటల్ వద్ద ముగుస్తుంది.
పెండెం దొరబాబు
పెండెం దొరబాబు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో పిఠాపురం నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
పెండెం దొరబాబు 12 జనవరి 1959లో ఆంధ్రప్రదేశ్ రాష్ట్రం, [తూర్పు గోదావరి జిల్లా,కాకినాడ సమీపంలోని [సర్పవరం|సర్పవరం గ్రామం]]లో వీరరాఘవరావు,  రాఘవమ్మ దంపతులకు జన్మించాడు. ఆయన డిగ్రీ వరకు చదువుకున్నాడు.
రాజకీయ జీవితం
పెండెం దొరబాబు భారతీయ జనతా పార్టీ ద్వారా రాజకీయాల్లోకి వచ్చి 1999లో జరిగిన అసెంబ్లీ ఎన్నికల్లో బీజేపీ తరపున పోటీ చేసి ఓడిపోయి, 2004లో బీజేపీ నుండి పోటీ చేసి తన సమీప ప్రత్యర్థి కాంగ్రెస్ అభ్యర్థి కొప్పన మోహనరావు పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2009లో వై.యస్. రాజశేఖరరెడ్డి సమక్షంలో కాంగ్రెస్ పార్టీలో చేరాడు. పెండెం దొరబాబు వై.యస్. రాజశేఖరరెడ్డి మరణాంతరం వై.ఎస్.ఆర్.కాంగ్రెస్ పార్టీలో చేరి 2014లో జరిగిన అసెంబ్లీ ఎన్నికల్లో వైసీపీ అభ్యర్థిగా పోటీ చేసి ఓడిపోయాడు. ఆయన 2019లో జరిగిన ఎన్నికల్లో వైసీపీ అభ్యర్థిగా పోటీ చేసి 14992 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు.
మూలాలు
వర్గం:ఆంధ్రప్రదేశ్ శాసన సభ్యులు (2019) వర్గం:ఆంధ్రప్రదేశ్ శాసన సభ్యులు (2004) వర్గం:తూర్పు గోదావరి జిల్లా నుండి ఎన్నికైన శాసన సభ్యులు వర్గం:తూర్పు గోదావరి జిల్లా రాజకీయ నాయకులు
తరుణ్ గొగోయ్
తరుణ్ గొగోయ్ అసోం రాష్ట్రానికి చెందిన రాజకీయ నాయకుడు. ఆయన 6 సార్లు లోక్‌సభ సభ్యుడిగా, నాలుగు పర్యాయాలు అసోం శాసనసభకు ఎన్నికై, మూడుసార్లు అసోం ముఖ్యమంత్రిగా పనిచేశాడు.
జననం, విద్యాభాస్యం
తరుణ్ గొగోయ్ 1936 ఏప్రిల్ 1న అసోం రాష్ట్రం, జోర్హాట్ జిల్లా జిల్లా, రంగమాటిలో జన్మించాడు. ఆయన రంగాజన్ నిమ్న బునియాడి విద్యాలయ పాఠశాలలో ప్రాథమిక విద్యాభ్యాసం పూర్తి చేసి అస్సాంలోని గువహాటి విశ్వవిద్యాలయం నుంచి 1963లో ఎల్ఎల్‌బీ పట్టా అందుకున్నాడు.
వివాహం
తరుణ్ గొగోయ్ కు 1972 జూలై 30లో డాలీ గొగోయ్ ను వివాహమాడాడు. వారికీ కొడుకు గౌరవ్ గోగొయ్, కూతురు చంద్రిమ గోగొయ్ ఉన్నారు.
మరణం
తరుణ్ గొగోయ్ 2020 నవంబరు 23న అనారోగ్యంతో బాధపడుతూ గౌహతిలోని మెడికల్ కాలేజీ ఆసుపత్రిలో చికిత్స పొందుతూ ఆరోగ్య విషమించడంతో మరణించాడు.
మూలాలు
వర్గం:1936 జననాలు వర్గం:భారత జాతీయ కాంగ్రెస్ నాయకులు
జ్యోతి రామలింగస్వామి
జ్యోతి రామలింగ స్వామి (అక్టోబర్ 5 1823 - జనవరి 30, 1874) తమిళనాడుకు చెందిన సన్యాసి. ఈయననే ప్రపంచ వ్యాప్తంగా వళ్ళలార్ అని వ్యవహరిస్తారు.
ఈయన కుల బేధాలను పాటించడం అమానవీయమని ప్రచారం చేయడమే కాకుండా దానికి ఆచరించి చూపాడు. ఈయన కవిగా, గాయకుడిగా తిరు అరుప్పా అనే పేరుతో 5818 పద్యాలను రూపొందించాడు.
జననం
తమిళనాడులోని చిదంబరం సమీపంలో మరుదూరు అనే గ్రామంలో 1823, అక్టోబర్ 5 న రామయ్య పిళ్ళై, చిన్నమ్మ అనే దంపతులకు జన్మించాడు. రామయ్య పిళ్ళై కరణీకం చేసేవాడు. అంతే కాకుండా మరుదూరు, చుట్టుపక్కల గ్రామాల్లో పిల్లలకు పాఠాలు చెబుతూ జీవితం కొనసాగించేవాడు. చిదంబర నటరాజ స్వామిని ఆరాధిస్తూ ఉండేవాడు. అయిదుమందిని వివాహం చేసుకున్నాడు. ఎవరికీ సంతానం కలగలేదు. ఆరోసారి చెన్నపట్నం సమీపంలోని పొన్నేరి గ్రామానికి దగ్గర చిన్నకావణం పల్లె కు చెందిన చిన్నమ్మను వివాహం చేసుకున్నాడు. ఆమె ఇద్దరు కుమార్తెలు, ఇద్దరు కుమారులను కన్నది. వీరు సభాపతి పిళ్ళై, పరశురామ పిళ్ళై, సుందరాంబ. ఉణ్ణామలై.
అదృశ్యం
1874 జనవరి 30 న ఈయన వడలూరు సమీపంలోని మెట్టుపాక్కం దగ్గర తన గదిలోకి ప్రవేశించి తన అనుచరులతో తలుపులు మూసివేయమని ఆదేశించాడు. ఆ తలుపులు ఎన్నటికీ తెరువరాదని, అలా తెరిచినా తాను వాళ్ళకి కనిపించనని వాళ్ళకి తెలియజేశాడు. ఆయన అదృశ్యం చుట్టుపక్కల కొన్ని పుకార్లు రేకెత్తించింది. చివరికి మే నెలలో ప్రభుత్వ తహసీల్ దారు సమక్షంలో తలుపులు బద్దలుకొట్టి లోనికి ప్రవేశించారు. కానీ అక్కడ జ్యోతి తప్ప మరేమీ కనిపించలేదు. ఈ సంఘటన 1906 లో మద్రాసు గెజిట్ లో ప్రచురించబడింది.
మూలాలు
వర్గం:1823 జననాలు వర్గం:1874 మరణాలు వర్గం:ఆధ్యాత్మిక గురువులు
కామారెడ్డి జిల్లా
కామారెడ్డి జిల్లా, తెలంగాణలోని 33 జిల్లాలలో ఒకటి. కామారెడ్డి అనే పేరు సా.శ. 1600 నుండి 1640 కాలంలో దోమకొండ కోటను పరిపాలించిన “చిన్న కామిరెడ్డి” నుండి ఈ పేరు వచ్చింది. ఈ ప్రదేశం పూర్వె కోడూరుగా పిలువబడేది. ప్రస్తుతం కిష్టమ్మ గుడి దగ్గర ఈ గ్రామం ఉంది. 2016 అక్టోబరు 11న కొత్తగా అవతరించిన ఈ జిల్లాలో కామారెడ్డి, బాన్సువాడ, ఎల్లారెడ్డి అనే 3 రెవెన్యూ డివిజన్లు, 22 మండలాలు, 450 రెవెన్యూ గ్రామాలు ఉన్నాయి. 44వ నెంబరు జాతీయ రహదారిపై ఉన్న కామారెడ్డి పట్టణం ఈ జిల్లా పరిపాలన కేంద్రంగా మారింది. ఇందులోని అన్ని మండలాలు మునుపటి నిజామాబాదు జిల్లాలోనివే.
జిల్లా గణాంకాలు
కామారెడ్డి జిల్లా విస్తీర్ణం: 3,667 చ.కి.మీ., జనాభా: 9,74,227, అక్షరాస్యత: 48.49 శాతంగా ఉన్నాయి.
భౌగోళికం
జిల్లా 3652.00 km2 విస్తీర్ణంతో రాష్ట్రంలో 15వ అతిపెద్ద జిల్లాగా నిలిచింది. కామారెడ్డికి ఉత్తరాన నిజామాబాద్ జిల్లా, తూర్పున రాజన్న సిరిసిల్ల, సిద్ధిపేట జిల్లాలు, దక్షిణాన సంగారెడ్డి, మెదక్ జిల్లా లు, పశ్చిమ-నైరుతిలో వరుసగా మహారాష్ట్ర, కర్ణాటక రాష్ట్రాలకు చెందిన నాందేడ్ జిల్లా, బీదర్ జిల్లా లు సరిహద్దులగా ఉన్నాయి.
జనాభా
2011 భారత జనాభా లెక్కల ప్రకారం జిల్లాలో 974,227 మంది ఉన్నారు. జనాభాలో రాష్ట్రంలోని జిల్లాల్లో 15వ స్థానంలో ఉంది. మొత్తం జనాభాలో షెడ్యూల్డ్ కులాలు 15.77%, షెడ్యూల్డ్ తెగలు 8.41% ఉన్నారు. 2011 జనాభా లెక్కల ప్రకారం జిల్లాలో 72.87% జనాభా తెలుగు, 9.73% ఉర్దూ, 8.57% లంబాడీ, 3.89% మరాఠీ, 3.23% కన్నడ వారి మొదటి భాషగా మాట్లాడేవారు ఉన్నారు.
జిల్లాలోని మండలాలు
తెలంగాణ ప్రభుత్వ ఉత్తర్వు సంఖ్య GO Ms No 230 Revenue (DA-CMRF) Department, Dated: 11-10-2016 ప్రకారం ఈ విభాగంలలో 22 (ఇరవై రెండు రెవెన్యూ మండలాలు ఉన్నాయి.
గమనిక:* పునర్య్వస్థీకరణలో భాగంగా జిల్లాలో  కొత్తగా ఏర్పడిన మండలాలు (6)
వెలుపలి లంకెలు
వర్గం:తెలంగాణ జిల్లాలు వర్గం:కామారెడ్డి జిల్లా వర్గం:వ్యక్తుల పేరుతో ఉన్న తెలంగాణ జిల్లాలు వర్గం:వ్యక్తుల పేరుతో ఉన్న జిల్లాలు
మాయర పూడి
మాయర పూడి కృష్ణా జిల్లా, పెదపారుపూడి మండలానికి చెందిన రెవెన్యూయేతర గ్రామం.
గ్రామ భౌగోళికం
సముద్రమట్టానికి 11 మీ.ఎత్తు
సమీప గ్రామాలు
గుడివాడ, పెడన, హనుమాన్ జంక్షన్, ఏలూరు
సమీప మండలాలు
గుడివాడ, నందివాడ, ఉంగుటూరు, వుయ్యూరు
గ్రామానికి రవాణా సౌకర్యాలు
వెంట్రప్రగడ, గుడివాడ నుండి రోడ్దురవాణా సౌకర్యం ఉంది. రైల్వేస్టేషన్: 39 కి.మీ
శ్రీ భద్రకాళీ సమేత శ్రీ వీరేశ్వరస్వామి దేవాలయం
శ్రీ భద్రకాళీ సమేత శ్రీ వీరేశ్వరస్వామి దేవాలయం తూర్పుగోదావరి జిల్లా మురమళ్ళలో ఈ దేవాలయం ఉంది.
స్థల పురాణం
భారద్వాజాంతర్భూత పావన వృద్ద గౌతమీ నదీతీరమందు ఉన్న మురమళ్ళ దివ్య క్షేత్రములో నిత్య కళ్యాణము పచ్చ తోరణముతో విరాజిల్లుచూ శ్రీ భద్రకాళీ సమేత శ్రీ వీరేశ్వరస్వామి వారు ప్రత్యేక్ష దైవముగా ప్రకాశించుచున్నారు.శ్రీస్వామివారికి నిత్యకళ్యాణము జరుగు.విశేషమునకు కారణమేమనగా దక్షయజ్ఞ ధ్వంసమునకు ఉద్భవించిన శ్రీ వీరభద్రుడు కోటి సూర్య ప్రకాశములతో ఉగ్రరూపుడై దక్షుడిని సంహరించి యజ్ఞమును ధ్వంసం చేసెను. తదుపరి శ్రీ మహావిష్ణువు కోరికపై దక్షయాగము పూర్తి చేయుటకు సమ్మతించి దక్షుడి మొండెమునకు మేక తలను తగిలించి దక్షుడిని బ్రతికించెను. పిదప దక్షునిచే వేదోక్తముగా యజ్ఞము పూర్తిచేయించిన తరువాత కూడా వీరభద్రు కోపాగ్నిని వీడలేదు. సతీదేవి యోగశక్తితో అగ్నిపుట్టించుకుని అందులో ఆహుతైన కారణమే శ్రీ వీరభద్రుని కోపాగ్నికి కారణమని గ్రహించిన మహామునులు, దేవతలు భయకంపితులై వీరభద్రుని శాంతింపజేయుటకు శ్రీ మహావిష్ణువును ప్రార్థించిరి. అంతట శ్రీ మహావిష్ణువు నరసింహావతారం దాల్చి శ్రీ వీరభద్రుని శాంతింపజేయుటకు ప్రయత్నించెను. నరసింహమావతారంలో ఉన్న విష్ణుమూర్తి ఎంత ప్రయత్నించినను వీరభద్రుడు శాంతించకపోవడంతో వెనువెంటనే మహావిష్ణువు నరసింహావతారంలో ఉన్న తన లీలను అచటనే వదలి వీరభద్రుని శాంతింపజేయుటకు త్రిమూర్తులందరూ ఆదిపరాశక్తిని ధ్యానించగా ఆదిపరాశక్తి ప్రత్యక్షమై కారణమేమని అడిగెను. కోటి సూర్యులకాంతితో ఉగ్రరూపుడైన వీరభద్రుడు చూచుటకు భయంకరముగా ఉన్నందున లోకమునకు శాంతి కలగదని వీరభద్రుని శాంతింపజేయమని కోరెను అంతట ఆదిపరాశక్తి షోడశ కళలలో ఒక కళను భద్రకాళి నామంతో వీరభద్రుని శాంతింపజేయుటకు భూలోకమునకు పంపెను. భద్రకాళీ అమ్మవారు తన శక్తి కొలది ఎంత ప్రయత్నించిననూ వీరభద్రుడు శాంతించకపోవడంతో "అశ్శరభశ్శరభ" అనుచూ భద్రకాళి అమ్మవారు కన్యారూపము దాల్చి గౌతమి నది నుండి బయటకు వచ్చి వీరభద్రుని చూచెను. అంతట వీరభద్రుడు కన్యారూపములో ఉన్న భద్రకాళిని చూసి శాంతించెను.అప్పుడు వీరిరువురికీ మునిమండలి యందు గాంధర్వ వివాహ పద్ధతిలో కళ్యాణము జరిపి శాంతింపజేసిరి. ఈ పవిత్ర ప్రదేశమైన గౌతమి నదీ తీరమున మహామునులందరూ ఆశ్రమములు ఏర్పరచుకొనిన ప్రదేశము మునిమండలి. ప్రస్తుతము వాడుకలో ఉన్న మురమళ్ళ గ్రామం. ఆనాటి నుండి మహామునులందరూ శ్రీ వీరేశ్వర స్వామివారికి గాంధర్వ వివాహ పద్ధతితో నిత్య కళ్యాణము చేయుచుండిరి లోక ప్రసిద్ధి గాంచిన శ్రీ స్వామివారి నిత్య కళా్యాణమునకు నిత్యము అగస్త్యుడు. శుకుడు, విశ్వామిత్రుడు వశిష్ఠుడు, గౌతముడు, భార్గవుడు, వ్యాసుడు, భారద్వాజుడు, మారీచుడు, కశ్యపుడు, మార్కండేయుడు, నారదులవారు మొదలైన ఋషీశ్వరులందరూ వేంచేచుదురని పురాణములో ఉంది. ఈ పద్ధతి ప్రకారమే నేటికీ శ్రీ స్వామి వారికి నిత్యకళ్యాణము చేయుట ఆనవాయితీగా వచ్చుచున్నది.
ఆలయం నిర్మాణం
కాలక్రమమున గౌతమి నది వరదల కారణంగా ఒడ్డున ఉన్న ఆలయం నదిలోకి వచ్చాయి.కొమరగిరి వాస్తవ్యులు శైవులు వెలువలి శరభరాజు గారి స్వప్నంలో శ్రీస్వామి వారు కనిపించి ఆలయ స్థితిని తెలిపి పున:నిర్మాణం చేయవలసిందిగా చెప్పెను. వెంటనే భక్తుల సహాయంతో శిథిలాలయంలో ఉన్న లింగమును బయటకు తీశారు. ఆలయంలో ఉన్న లింగమును గునపములతో లేవనెత్తుటకు ప్రయత్నించగా గునపముల దెబ్బకు లింగము పై భాగము నుండి నెత్తురు వచ్చింది. భక్తులు అంత భయభ్రంతులైన వారు శ్రీ స్వామివారిని ప్రార్థించగా అశరీరవాణి ఇలా పలికిందట. అచ్చట సమీపమున గల ఐ.పోలవరం గ్రామంలో శ్రీ బాణేశ్వర స్వామి వారి ఆలయమునకు చేతులపై తీసుకుని వెళ్ళవలసిందని ఆ మార్గంలో'నాకనుకూలముగా ఉన్నచోట నేనాగగలనని" పలికెను. వెంటనే వారు ఆ మహాలింగమును చేతులపై తీసుకోస్తుండా మురమళ్ళ గ్రామం దాటు లోపల ఒక 'పవిత్ర స్థలము చేరేసరికి ఆ దివ్యలింగము మహాభారం వహించింది. భక్తులు భారమును తట్టుకోలేక స్వామి వారి ఆజ్ఞగా తలచి ఆ అచటనే ఉంచి ఆలయము, గోపురము నిర్మించి ప్రతిష్ఠ చేశారు.పూర్వం వలె మహావైభవముగా నిత్య కళ్యాణము జరుపుతున్నారు.
నిత్య కల్యాణం
తమ సంతానానికి వివాహం ఆలస్యమవుతున్నవారు.ఇక్కడ స్వామివారి కళ్యాణం చేయిస్తే త్వరలో వారి సంతానం వివాహం జరుగుతుందని భక్తుల నమ్మకం. భక్తులు అలా చేయించే కళ్యాణాలే నిత్యం జరుగుతూంటాయి. స్వామివారి నిత్య కళ్యాణానికి భక్తులేకాక అగస్త్యుడు, శుకుడు, విశ్వామిత్రుడు, వశిష్టుడు, గౌతముడు, వ్యాసుడు మొదలగు ఋషీశ్వరులనేకులు ప్రతి నిత్యం విచ్చేస్తారని పురాణ కథనం.
రవాణా సౌకర్యం
రవాణా సౌకర్యం ఉంది. వివిధ ప్రాంతాల నుండి మురమళ్ళకు దూరం.
మూలాలు
వర్గం:తూర్పు గోదావరి జిల్లా పుణ్యక్షేత్రాలు వర్గం:తూర్పు గోదావరి జిల్లా పర్యాటక ప్రదేశాలు వర్గం:హిందూ దేవాలయాలు వర్గం:ఆంధ్రప్రదేశ్ దేవాలయాలు
రాజ్యలక్ష్మి
రాజ్యలక్ష్మి తెలుగువారిలో కొందరి పేరు.
వీ హబ్
తెలంగాణ రాష్ట్రంలోని మహిళా ఔత్సాహిక పారిశ్రామికవేత్తలకు ప్రోత్సహిం అందించేందుకు తెలంగాణ ప్రభుత్వం రూపొందించిన కార్యక్రమం వీ హబ్ (ఉమెన్‌ ఎంటర్‌ప్రెన్యూర్‌ హబ్‌). దీనిని 2018, మార్చి 8 అంతర్జాతీయ మహిళా దినోత్సవంన హైదరాబాదు అంబేద్కర్ విశ్వవిద్యాలయ ప్రాంగణంలో తెలంగాణ రాష్ట్ర ఐటీ శాఖ మంత్రి కల్వకుంట్ల తారక రామారావు ప్రారంభించారు.
మహిళా వ్యాపారవేత్తలు స్థాపించే స్టార్టప్ కంపెనీలను ప్రోత్సహిస్తూ అన్ని రకాల సహాయ సహకారాలు అందిస్తున్న వి-హబ్, అన్ని రకాల వ్యాపారాలు నిర్వహించే కంపెనీలకు సహాయాన్ని అందిస్తోంది. స్టార్టప్ లను ఇంక్యుబేట్ చేయడంతోపాటు వాటి వృద్ధికి అవసరమైన నిధులు సమకూర్చేందుకు కూడా ప్రభుత్వం టీ- ఫండ్ పేరుతో వెంచర్ క్యాపిటల్ నిధిని ఏర్పాటు చేసింది. ఈ నిధి ద్వారా వి-హబ్ ఇప్పటికే పలు స్టార్టప్ కంపెనీల వృద్ధికి అవసరమైన పెట్టుబడి సాయం చేయనుంది.
ప్రారంభం
అంతర్జాతీయ మహిళా దినోత్సవం సందర్భంగా 2018, మార్చి 8న మంత్రి కేటీఆర్ ప్రారంభించారు. ఈ ప్రారంభ కార్యక్రమంలో మిస్సైల్ ఉమన్ ఆఫ్ ఇండియాగా గుర్తింపు పొందిన డీఆర్‌డీవో ప్రాజెక్ట్ డైరెక్టర్ టెస్సీ థామస్, తెలంగాణ రాష్ట్ర ఐటీ శాఖ ముఖ్య కార్యదర్శి జయేశ్‌ రంజన్, సీఐఐ చైర్మన్ వీ రాజన్న, కలారీ క్యాపిటల్ సంస్థ ఎండీ వాణి కోలా, వీహబ్ సీఈవో దీప్తి రావుల, ఫిక్కి మహిళా విభాగం, కోవె సంస్థలకు చెందిన ప్రతినిధులు పాల్గొన్నారు.
ఒప్పంద సంస్థలు
ఐక్యరాజ్యసమితి అనుబంధ సంస్థ యూఎన్‌డీపీ, సీఐఐ-ఇండియా ఉమెన్ నెట్‌వర్క్, సేల్స్‌ఫోర్స్, ఐఐఎం బెంగళూరు, ఎన్‌ఐడియా, పీడబ్ల్యూఎల్ మొదలైన ఆరు సంస్థల ప్రతినిధులు వీ హబ్ తో ఒప్పందాలు కుదుర్చుకున్నారు.
డేటా సైన్స్ రంగం
డేటా సైన్స్ రంగంలో బాలికల నైపుణ్యాన్ని పెంపొందించే లక్ష్యంతో ఉమెన్ ఇన్ డేటా సైన్స్, స్టాన్‌ఫోర్డ్ విశ్వవిద్యాలయం, మ్యాథ్‌వర్క్స్ భాగస్వామ్యంతో వి హబ్ ఆధ్వర్యంలో సరికొత్త కార్యక్రమాన్ని ప్రారంభించబడింది. బాలికా విద్యార్ధుల నైపుణ్యాన్ని పెంపొందించడం లక్ష్యంగా ఏడు వారాల కార్యక్రమంలో ఎంపిక చేసిన పాఠశాలల నుండి 100 మంది బాలికలకు (ప్రతి పాఠశాల నుండి 12-13 మంది బాలికలు) డేటా సైన్స్ రంగంలో నైపుణ్యాలను పొందే అవకాశాన్ని అందిస్తుంది.
పటేల్ గూడ (ఇబ్రహీంపట్నం)
పటేల్ గూడ (ఇబ్రహీంపట్నం), రంగారెడ్డి జిల్లా, ఇబ్రహీంపట్నం మండలానికి చెందిన గ్రామం.
వీ హబ్
ఫలితాలు
2021 డిసెంబరు నాటికి రెండు బ్యా బేలో స్టార్టప్ కంపెనీలను ఇంక్యుబేట్ చేసి, మూడో బ్యాచ్ లో సహకారం కావాల్సిన కంపెనీల నుంచి దరఖాస్తులు ఆహ్వానించి 26 స్టార్టప్ ను ఎంపికచేశారు. ఈ వి-హబ్ ఇంక్యుబేట్ చేసిన కంపెనీలు వాణిజ్యపరంగా అనేక రంగాలలో విజయాలు సాధించాయి. హైదరాబాద్ కు చెందిన వైద్య పరికరాలు తయారు చేసే కంపెనీ స్టార్టూన్ ల్యాబ్స్ రూపొందించిన ఫీజ్ అనే పరికరం కార్పోరేట్ ఆస్పత్రుల దృష్టిని ఆకర్షిస్తోంది. హైదరాబాద్ కు చెందిన శాంతాబయోటెక్ అధినేత వరప్రసాద్ రెడ్డి, ప్రముఖ ఆర్థో డాక్టర్, సన్‌షైన్ ఆస్పత్రి ఎండీ గురువారెడ్డిల సమక్షంలో ఫిజ్ పరికరాన్ని లాంచ్ చేశారు. ఫిజియోథెరపీ అసెస్మెంట్ డివైజ్ గా పేరొందిన ఈ పరికరం ఆర్థో లేదా న్యూరో సమస్యల బారిన పడ్డ వారు చికిత్స తర్వాత ఫిజియోథెరపీ తీసుకుంటున్న సమయంలో ఎంత వరకు కోలుకుంటున్నరాన్న దానిపై క్లినికల్ రిపోర్ట్స్ ను తయారు చేస్తుంది. దీంతో పేషెంట్ రికవరీ ఎలా ఉందన్న విషయం తెలుసుకోవడం చికిత్స అందించిన డాక్టర్లకు సులువవుతుంది.
పటేల్ గూడ (ఇబ్రహీంపట్నం)
సమీప మండలాలు
హయత్ నగర్, యాచారం సరూర్ నగర్ మండలాలున్నవి.
వీ హబ్
బడ్జెట్ వివరాలు
వీ హబ్ కు 2018 తెలంగాణ రాష్ట్ర బడ్జెట్ లో 15 కోట్ల రూపాయలు కేటాయించారు.
బయటి లింకులు
వర్గం:సాంకేతిక సంస్థలు వర్గం:తెలంగాణ వర్గం:తెలంగాణ ప్రభుత్వ ఆవిష్కరణలు
ఎయిర్‌టెల్ పేమెంట్ బ్యాంకు
ఎయిర్‌టెల్ పేమెంట్ బ్యాంకు భారతదేశంలో ప్రారంభించిన మొదటి పేమెంట్ బ్యాంకు. పేమెంట్ బ్యాంక్ సేవల కోసం ఆగస్టు 2015లో అనుమతి లభించిన 11 దరఖాస్తుల్లో ఈ బ్యాంక్ కూడా ఉంది. ఏప్రిల్ 11, 2016న భారతి ఎయిర్‌టెల్ ఈ పేమెంట్ బ్యాంకు ఏర్పాటు చేసుకునేందుకు బ్యాంకింగ్ రెగ్యులేషన్ చట్టం - 1949 పరిధిలోని సెక్షన్ 22 (1) కింద రిజర్వ్ బ్యాంకు ఆఫ్ ఇండియా లైసెన్స్ జారీ చేసింది.
వివరాలు
భారతి ఎయిర్‌టెల్ సంస్థ ఈ బ్యాంక్ని ప్రమోట్ చేస్తుంది.
మూలాలు
వర్గం:బ్యాంకింగ్ వర్గం:బ్యాంకింగ్ సంస్థలు వర్గం: బ్యాంకులు
చౌధరి
చౌదరి, అనేది బెంగాలీ, హిందీ, ఉర్దూ మూలం ఇంటిపేరు, వంశపారంపర్య శీర్షిక."నలుగురు హోల్డర్" అని దీని అర్థం. భారత ఉపఖండంలో బ్రిటిష్ పాలనలో,ఈ పదం భూ యజమానులు, సామాజిక నాయకులతో ముడిపడి ఉంది. సాధారణంగా స్త్రీకి సమానమైన పదం చౌధురాని. శాశ్వత పరిష్కారం కింద చాలా మంది భూస్వాములు ఈ ఇంటిపేరును కలిగి ఉన్నారు. భారతదేశ విభజన తర్వాత భూ సంస్కరణలు శాశ్వత పరిష్కారాలను రద్దు చేశాయి.ఆధునిక కాలంలో, ఈ పదం పురుషులు, మహిళలు ఇద్దరికీ దక్షిణ ఆసియాలో ఒక సాధారణ ఇంటిపేరుగా వాడుకలోకి వచ్చింది. చిట్టగాంగ్ కొండ ప్రాంతాలలో బోహ్‌మాంగ్ సర్కిల్, మాంగ్ సర్కిల్ రాజాలు చౌదరి ఇంటిపేరును కలిగి ఉన్నారు.
అర్థం, ప్రాముఖ్యత
"చౌదరి" అనేది సంస్కృత పదమైన కతుర్ధర నుండి స్వీకరించబడిన పదం. అక్షరాలా "నాలుగు హోల్డర్" (నాలుగు భూమిని సూచించేది, కాటూర్ ("నాలుగు"), ధార ("హోల్డర్" లేదా "హోల్డర్") అని తెలుపుతుంది. పేరు అనేది ఒక ప్రాచీన సంస్కృత పదం. ఇది ఒక సంఘం లేదా కులానికి అధిపతి చిహ్నంగా ఈ పదం సూచిస్తుంది. మొఘల్ సామ్రాజ్యం సమయంలో ముస్లింలు, హిందువులతో సహా ప్రముఖ వ్యక్తులకు ఇది బిరుదుగా ఉపయోగించారు. అశ్వికదళం, నావికాదళం, పదాతిదళం, ఏనుగు దళాలతో సహా నాలుగు వేర్వేరు దళాలకు బాధ్యత వహించే సైనిక కమాండర్లుకు దీనిని బిరుదుగా ఉపయోగించారు. ఈ దళాలలోని వ్యక్తులు బ్రిటిష్ ఇండియాలోని జమీందార్ కుటుంబాలకు చెందినవారు.
కాచర్ల చౌదరి
కాచారి రాజ్యంలో నివసిస్తున్న ముస్లిం మిరాష్‌దార్‌లకు (ప్రధానంగా సిల్హేటిస్ ) కచారి రాజా బిరుదులను అందించారు.ఆధునిక కాలంలో బరాక్ లోయలోని కచారి సిల్హేతి ముస్లింలకు ఇంటిపేరుగా వ్యవహరించారు.ఇది మజుందార్, భుయాన్, బర్భుయాన్, మజార్భుయాన్, రాజ్‌భుభుయాన్, లస్కర్, బార్లాస్కర్ పైన కచారి రాజు మంజూరు చేసిన అత్యున్నత స్థాయి కలిగిన బిరుదు.
బీహార్‌లో
బీహార్‌లో, పసిని చౌధరి అని కూడా పిలుస్తారు. సాంప్రదాయకంగా కల్లు గీతసంఘం వారికి ఉవయోగించారు.
ప్రత్యామ్నాయ పర్యాయపదం
ఆంగ్లంలో ఏరకంగా దీనికి ప్రత్యామ్నాయ పదాలు ఉన్నప్పటికి తెలుగులో చౌదరి అనే పదం మాత్రమే వాడతారు. స్త్రీకి ఉపయోగించే సమానపదం చౌధురాని. ప్రత్యామ్నాయ పదం చౌద్రాణి.
వెలుపలి లంకెలు
వర్గం:ఇంటిపేర్లు వర్గం:హోదాలు వర్గం:బిరుదులు
నూరు వరహాలు
నూరు వరహాలు చెట్టుకు పూసిన పువ్వులు చిన్న పూత కొమ్మకు నూరు కంటే తక్కువగానూ, పెద్ద పూత కొమ్మకు నూరు కంటే ఎక్కువగానూ ఉంటాయి. అందువలన ఈ చెట్టును నూరు వరహాల చెట్టు అంటారు. ఈ చెట్లు పూలు పూచినపుడు అందంగా ఉంటాయి. ఈ చెట్టును ఇళ్లలోను, ఉద్యానవనాలలోను పెంచుతారు. ఈ నూరు వరహాల చెట్లు అనేక రకాలు ఉన్నాయి. వాటిలో ముఖ్యంగా ఎరుపు నూరువరహాల చెట్లను, తెలుపు నూరు వరహాల చెట్లను ఇళ్లలో పెంచుకుంటారు, దేవుని పూజించడానికి ఈ చెట్ల పూలను ఉపయోగిస్తారు. ఇవి సుమారు 10 అడుగుల ఎత్తు పెరుగుతాయి. అనేక చిన్న చిన్న కొమ్మలతో గుబురుగా ఉంటుంది.
రాజ్యలక్ష్మి (నటి)
రాజ్యలక్ష్మి తెలుగు సినిమా నటీమణి. ఈమె శంకరాభరణం సినిమాతో వెలుగులోనికి వచ్చిన తార.
నూరు వరహాలు
బయటి లింకులు
వర్గం:నూరు వరహాలు వర్గం:రూబియేసి
రాజ్యలక్ష్మి (నటి)
నేపధ్యము
గుంటూరు జిల్లా తెనాలి లోని ఒక మధ్యతరగతి కుటుంబంలో జన్మించింది. తల్లి రంగస్థల కళాకారిణి.1979 లో పదవ తరగతి చదువుతున్నపుడు దర్శకుడు కె. విశ్వనాధ్ గారు శంకరాభరణం సినిమాలో నాయిక కోసం వెతుకుతున్నారని తెలిసి తల్లితో పాటు చెన్నై వెళ్ళి ఆయనను కలిసింది. తన చిత్రం లోని శారద పాత్ర కోసం ఆయన ఈమెను ఎంచుకున్నారు. ఆ చిత్రం ఘనవిజయం సాధించాక తమిళం, కన్నడ, మలయాళం, హిందీ సినిమాలలో నటించింది. నాయికగా దాదాపు 20 చిత్రాలలో నటించింది. ఈవిడ నటించిన చిత్రాలలో నెలవంక, చెవిలో పువ్వు, జస్టిస్ చౌదరి, అభినందన, వివాహభోజనంబు, అభిలాష, పసివాడి ప్రాణం, జననీ జన్మభూమి చిత్రాలు ఈమెకు ఎంతో పేరు తెచ్చాయి.
వివాహము
ఒక వేడుకలో పరిచయమైన చెన్నైకు చెందిన వ్యాపారవేత్తను 1990 లో ప్రేమ వివాహం చేసుకుంది. పెళ్ళి తర్వాత సింగపూర్ వెళ్ళి అక్కడ కొద్ది రోజులు గడిపింది. అక్కడే వీరికి ఇద్దరు అబ్బాయిలు జన్మించారు. 2004 లో వీరు తిరిగి చెన్నై వచ్చారు. తర్వాత పలు చిత్రాలు, టెలివిజన్ ధారావాహికలలో నటించడం కొనసాగించింది.
మూలాలు
వర్గం:తెలుగు సినిమా నటీమణులు వర్గం:కన్నడ సినిమా నటీమణులు వర్గం:తమిళ సినిమా నటీమణులు వర్గం:మలయాళ సినిమా నటీమణులు వర్గం:హిందీ సినిమా నటీమణులు వర్గం:గుంటూరు జిల్లా సినిమా నటీమణులు
చిర్ల జగ్గిరెడ్డి
చిర్ల జగ్గిరెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో కొత్తపేట నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
చిర్ల జగ్గిరెడ్డి 26 నవంబర్ 1970లో ఆంధ్రప్రదేశ్ రాష్ట్రం, తూర్పు గోదావరి జిల్లా,  కొత్తపేట, గోపాలపురం గ్రామంలో జన్మించాడు. ఆయన బెంగుళూరులోని న్యూ పోర్ట్ యూనివర్సిటీ ఎంబీఏ పూర్తి చేశాడు.
రాజకీయ జీవితం
చిర్ల జగ్గిరెడ్డి తండ్రి చిర్ల సోమసుందర్ రెడ్డి అడుగుజాడల్లో రాజకీయాల్లోకి వచ్చాడు. ఆయన తండ్రి 1983లో టీడీపీ, 1989లో కాంగ్రెస్ తరపున ఎమ్మెల్యేగా గెలిచాడు. చిర్ల జగ్గిరెడ్డి 2001లో కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన 2004లో కాంగ్రెన్‌ పార్టీ తరపున కొత్తపేట నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2009లో ఎన్నికల్లో ఓడిపోయాడు.
చిర్ల జగ్గిరెడ్డి వై.యస్. రాజశేఖరరెడ్డి మరణాంతరం కాంగ్రెస్ పార్టీకి రాజీనామా చేసి 2011లో వైఎస్సార్ కాంగ్రెస్ పార్టీలో చేరి 2014లో జరిగిన అసెంబ్లీ ఎన్నికల్లో వైసీపీ అభ్యర్థిగా పోటీ చేసి రెండోసారి ఎమ్మెల్యేగా గెలిచాడు. ఆయన 2019లో జరిగిన అసెంబ్లీ ఎన్నికల్లో వైసీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి బండారు సత్యానంద రావుపై 4,038 ఓట్లతో గెలిచి మూడోసారి ఎమ్మెల్యేగా అసెంబ్లీకి ఎన్నికయ్యాడు.
మూలాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు వర్గం:ఆంధ్రప్రదేశ్ శాసన సభ్యులు (2014) వర్గం:ఆంధ్రప్రదేశ్ శాసన సభ్యులు (2019)
వంగా నారాయణ గౌడ్
రాజకీయ జీవితం
వి.ఎన్.గౌడ్ 1953లో ఎండమెట్ట గ్రామ సర్పంచిగా తన రాజకీయ ప్రస్థానాన్ని ప్రారంభించి ఆ తర్వాత 1954లో నాగర్‌కర్నూల్ మున్సిపల్ చైర్మన్‌గా ఎన్నికై 1956 నుండి 1967 వరకు బిజినేపల్లి సమితి అధ్యక్షుడిగా పని చేశాడు. ఆయన 1967లో జరిగిన అసెంబ్లీ ఎన్నికల్లో నాగర్‌కర్నూల్ నియోజకవర్గం నుండి స్వతంత్ర అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు.
వి.ఎన్.గౌడ్ ఆ తర్వాత కాంగ్రెస్ పార్టీలో చేరి 1972లో జరిగిన ఎన్నికల్లో కాంగ్రెస్ అభ్యర్థిగా పోటీ చేసి రెండోసారి ఎమ్మెల్యేగా ఎన్నికై 1978లో జరిగిన ఎన్నికల్లో ఓడిపోయాడు. ఆయన ఆ తరువాత 1981లో జరిగిన స్థానిక సంస్థల ఎన్నికల్లో పోటీ చేసి జెడ్పీటీసీగా ఎన్నికై ఉమ్మడి మహబూబ్​నగర్​ జిల్లా పరిషత్ ఛైర్మన్‌గా ఎన్నికై 1983లో జరిగిన అసెంబ్లీ ఎన్నికల్లో కాంగ్రెస్ పార్టీ తరఫున పోటీచేసి మూడవసారి ఎమ్మెల్యేగా ఎన్నిలకు తిరిగి 1985లో జరిగిన ఎన్నికల్లో పోటీ చేసి ఓడిపోయాడు.
మూలాలు
వర్గం:ఆంధ్రప్రదేశ్ శాసన సభ్యులు (1967) వర్గం:ఆంధ్రప్రదేశ్ శాసన సభ్యులు (1972) వర్గం:ఆంధ్రప్రదేశ్ శాసన సభ్యులు (1983)
అర్సపల్లి పార్టు (నిజామాబాద్ నార్త్)
రాజకీయాలు
ఈ ప్రాంతంలో టిఆర్ఎస్, బిజెపి, ఎఐఐఎంఐఎం, ఐఎన్సి ప్రధాన రాజకీయ పార్టీలు.
విద్యా సంస్థలు
1) ప్రభుత్వ పాలిటెక్నిక్ (బి) కంటేశ్వర్
2) గవర్నమెంట్. ప్రాథమిక పాఠశాల, శంకర్ భవన్
3) ప్రభుత్వ బాలికలు ఐటిఐ కళాశాల, శివాజీ నగర్
4) ప్రభుత్వ హైస్కూల్, వెస్ట్ వింగ్ పోలీస్ లైన్ రోడ్
5) గవర్నమెంట్ హైస్కూల్, మలపల్లి
సమీప రైల్వే స్టేషన్లు.
నిజామాబాద్ జంక్షన్ రైల్వే స్టేషన్, జానికంపేట జంక్షన్ రైల్వే స్టేషన్ అర్సపల్లికి చాలా దగ్గరలో ఉన్నాయి.
ప్రభుత్వ ఆరోగ్య కేంద్రాలు
3) సబ్‌సెంటర్, ఖానాపూర్
నితీష్ కుమార్
నితీష్ కుమార్ (జననం 1951 మార్చి 1) భారతదేశానికి చెందిన రాజకీయ నాయకుడు, ప్రస్తుతం బీహార్ రాష్టానికి 22వ ముఖ్యమంత్రి గా వ్యవహరిస్తున్నాడు. కుమార్ ఇంతకు మునుపు కేంద్ర మంత్రిగా కూడా పనిచేశాడు.
తొలినాళ్ళ జీవితం
నితీష్ కుమార్ 1951 మార్చి ఒకటో తారీఖున బీహార్ లోని భక్తి పూర్ జన్మించాడు. ఇతని తండ్రి కవిరాజ్ రామ్ లఖన్ సింగ్ ఆయుర్వేద వైద్యునిగా పని చేసేవాడు, తల్లి పేరు పరమేశ్వరి దేవి. నితీష్ వ్యవసాయ కులానికి చెందినవాడు.
కేంద్రమంత్రిగా
నితీష్ కుమార్  కేంద్ర క్యాబినెట్ లో పలు పాత్రలు నిర్వహించాడు. మొదటిగా అతను కేంద్ర రైల్వే శాఖ సర్ఫేస్ రవాణా శాఖ మంత్రిగా వ్యవహరించాడు ఆ తర్వాత 1998-99 లో అటల్ బిహారి వాజపేయి ప్రభుత్వం లో కేంద్ర వ్యవసాయ శాఖ మంత్రిగా వ్యవహరించాడు